სარა ჰალამ დუგლასი

სარა ჰალამ დუგლასი (გ. 1773, ფილადელფია)  — ინგლისში დაბადებული ამერიკელი თეატრის მსახიობი და რეჟისორი. ცნობილი იყო სახელებით: მისის ლუის ჰალამი და სარა ჰალამი.
ცხოვრება
სარას დაბადების შესახებ ინფორმაცია (თარიღი, ადგილი და გვარი) უცნობია.

პროფესიით მსახიობი, გათხოვილი იყო ლუის ჰალამზე, ვისთან ერთადაც ამერიკაში ჩავიდა, რათა მის დასში, 1752 წლის მაისში, პიესა „მომხიბლავ სალიში“ ეთამაშა.  წყვილს ქალიშვილი შეეძინა (თუმცა, ამერიკაში წასვლისას, გოგონა ინგლისში, დეიდასთან, დატოვეს), რომელიც მოგვიანებით ცნობილი ბრიტანელი მსახიობი, იზაბელა მატოკსი გახდა.

იორკთონში 2 ივნისს ჩავიდნენ, ხოლო უილიამსბურგში, 16 ივნისიდან, მათი რეკლამები იბეჭდებოდა. ეს დასი ამ პერიოდის ჩრდილოეთ ამერიკაში პირველი მუდმივი კომპანია იყო - აქედან გამომდინარე, სარა ჰალამი, დასის სხვა ქალებთან ერთად, პიონერი პროფესიონალი ქალი მსახიობი იყო კონტინენტზე. 1760-იანებამდე ასრულებდა მთავარ როლებს, ხოლო შემდეგ საასპარეზო ნანსი ჰალამსა და მარგარეტ ჩირს დაუთმო. 

ლუის ჰალამი იამაიკაში, გასტროლებზე ყოფნისას გარდაიცვალა. მისი სიკვდილის შემდეგ სარა დევიდ დუგლასზე გათხოვდა, ვისთან ერთადაც, 1758 წელს, „ამერიკელთა კომპანია“ ჩამოაყალიბა. მისი და ლუისის ვაჟი, ლუის ჰალამ უმცროსი, დედისა და მამინაცვლის დასის მსახიობი გახდა.
სქოლიო

კატეგორია:გარდაცვლილი 1773
კატეგორია:XVIII საუკუნის ამერიკელი ქალი მსახიობები
კატეგორია:XVIII საუკუნის ინგლისელი ქალი მსახიობები